黃美棋嫁人晒巨星合照相集 豪氣「吹喇叭」贏在場男士
2024年04月07日 16:01
東網電視
更多新聞短片
童星出身的黃美棋尋日(6日)同主持男友鍾健威(Ray)拉埋天窗,五星級酒店筵開35席酒席大宴親朋。去飲嘅戲肉當然要數現場播出一對新人嘅成長歷程同相識經過,當中不乏黃美棋童星時期同多位天王巨星嘅合照,包括謝霆鋒、梅艷芳、古天樂、趙薇、邱淑貞同汪明荃等,簡直就係集郵天后!
黃美棋喺台上致詞時,亦表現感動:「睇到你哋每一位,就印證住我嘅成就,有唔同嘅公司,唔同嘅朋友,有中學同學,亦都有大學同學,有啲係專買機票返嚟,又有係專登改機票。」轉頭喺敬酒環節上,鍾健威被感動到多次落淚,不過嬌滴滴嘅黃美棋身上戴住至少六對龍鳳鈪,就展示反差一面,忽然變飲得之人,同林盛斌、周家怡等藝人敬酒時,就喺大家起哄下,一口氣飲咗半支紅酒,真係不得了。